《飞霞洞谢公岩呈元量》
宋代·李洪

谢公遗躅閟苍苔，乘兴飞霞得得来。
洞锁暮云松偃蹇，江涵白月影徘徊。
吾曹趣了痴儿计，苏径难留俗驾回。
安得麻姑能送酒，他时藉草共传杯。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。